OpenLLM-France/wikimedia huggingface dataset:
# Vandergrift

Vandergrift és una població dels Estats Units a l'estat de Pennsilvània. Segons el cens del 2000 tenia 5.455 habitants.

## Demografia

Segons el cens del 2000, Vandergrift tenia 5.455 habitants, 2.414 habitatges, i 1.489 famílies. La densitat de població era de 1.698,5 habitants/km².
Dels 2.414 habitatges en un 25,3% hi vivien nens de menys de 18 anys, en un 43,7% hi vivien parelles casades, en un 14,1% dones solteres, i en un 38,3% no eren unitats familiars. En el 33,5% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,9% tenia menys de 18 anys, un 6,7% entre 18 i 24, un 28% entre 25 i 44, un 20,4% de 45 a 60 i un 23% 65 anys o més.
L'edat mediana era de 40 anys. Per cada 100 dones de 18 o més anys hi havia 81,7 homes.
La renda mediana per habitatge era de 26.935$ i la renda mediana per família de 35.984$. Els homes tenien una renda mediana de 29.781$ mentre que les dones 20.829$. La renda per capita de la població era de 16.285$. Entorn del 12% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vandergrift». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Vandergrift». American Fact Finder. Oficina del Cens dels Estats Units, 12-01-2010.
# Unió Soviètica al Festival de la Cançó d'Eurovisió

La Unió Soviètica va fer diversos intents de participar al Festival de la Cançó d'Eurovisió a finals de la dècada del 1980.

## Història

El 1987, George Veselov, el ministre d'Educació de la Unió Soviètica, va presentar la idea de la participació soviètica al Festival de la Cançó d'Eurovisió en el marc de les reformes polítiques realitzades pel secretari general del Partit Comunista de la Unió Soviètica, Mikhaïl Gorbatxov. El propòsit era principalment polític, amb la idea que una victòria al festival tindria un impacte positiu en les relacions entre la Unió Soviètica i els països capitalistes europeus.
Valeri Leóntiev va ser proposada com a cantant per a la primera participació de la Unió Soviètica al concurs, però les idees de Veselov no van ser compartides pel Partit Comunista de la Unió Soviètica, ni pel mateix Gorbatxov, creient que era un pas massa radical, de manera que la Unió Soviètica mai no va entrar al concurs abans de dissoldre's.

## Participacions
### Llegenda

| Any | Seu | Artista | Cançó | Final | Punts | Semifinal | Punts |
| 1987 | Brussel·les | Valeri Leóntiev | «Belaya Vorona» | Retirat | Retirat | Retirat | Retirat |

## Després de la dissolució de l'URSS

* Després del col·lapse de l'URSS, deu antigues repúbliques (Azerbaidjan, Belarús, Armènia, Geòrgia, Estònia, Letònia, Lituània, Moldàvia, Rússia i Ucraïna) van participar en la competició de manera independent.
* Cinc països van poder guanyar el concurs i acollir el Festival de la Cançó d'Eurovisió: Estònia (2001), Letònia (2002), Ucraïna (primera victòria el 2004), Rússia (2008), Azerbaidjan (2011).
* Ucraïna es va convertir en el primer país postsoviètic que va guanyar el concurs tres vegades (2004, 2016 i 2022) i l'únic que l'ha guanyat més d'una vegada.

## Referències

* ↑ COPE. «El día que la URSS estuvo a punto de participar en Eurovisión» (en castellà), 15-10-2021. [Consulta: 15 agost 2023].
* ↑ Rico, Vicente. «Eurovisión 1996: La polémica semifinal que cambió el futuro del festival» (en castellà), 03-09-2020. [Consulta: 15 agost 2023].
* ↑ «Невероятно! Леонтьев должен был представлять СССР на Евровидение-87! :: NoNaMe», 28-05-2012. Arxivat de l'original el 2012-05-28. [Consulta: 2 juliol 2024].
# Vermont (Illinois)

Vermont és una població dels Estats Units a l'estat d'Illinois. Segons el cens del 2000 tenia 792 habitants.

## Demografia

Segons el cens del 2000, Vermont tenia 792 habitants, 312 habitatges, i 219 famílies. La densitat de població era de 242,7 habitants/km².
Dels 312 habitatges en un 33% hi vivien nens de menys de 18 anys, en un 57,7% hi vivien parelles casades, en un 7,1% dones solteres, i en un 29,8% no eren unitats familiars. En el 26,9% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,8% tenia menys de 18 anys, un 8% entre 18 i 24, un 26,4% entre 25 i 44, un 22,3% de 45 a 60 i un 15,5% 65 anys o més.
L'edat mediana era de 36 anys. Per cada 100 dones de 18 o més anys hi havia 102,1 homes.
La renda mediana per habitatge era de 29.375 $ i la renda mediana per família de 33.646 $. Els homes tenien una renda mediana de 23.036 $ mentre que les dones 19.318 $. La renda per capita de la població era de 13.333 $. Aproximadament el 10,2% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vermont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Vermont». American Fact Finder. Oficina del Cens dels Estats Units, 12-01-2010.
# Tàlaia

Tàlaia (en rus: Талая) és un poble (possiólok) de l'óblast de Magadan, a Rússia, que el 2019 tenia 243 habitants.

## Referències

* ↑ Leóntiev, V. V.; Nóvikova, K. A.. Menovxikov, G. A. (editor). Toponimítxeski slovar Severo-Vostoka SSSR (en rus). Delegació de l'Extrem Orient de l'Acadèmia Russa de les Ciències, 1989, p. 351. ISBN 5-7581-0044-7.
# Unterscharführer

Unterscharführer (Alemany: sergent de segona) era un rang paramilitar del Partit Nazi utilitzat per la Schutzstaffel (SS) entre 1934 i 1945. Aquest rang de les SS va ser creat després de la Nit dels ganivets llargs. Aquest esdeveniment va causar una reorganització de les SS i la creació de nous rangs per separar les SS de la Sturmabteilung (SA).
Els Unterscharführer generalment comandaven un equip de 7 a 15 soldats. En el camp de concentració, els que tenien el rang de Unterscharführer van ser assignats sovint a una posició coneguda com la Blockfhrer, que era una posició de supervisor de la presó de les casernes militars d'un camp de concentració. posició Blockfuhrer també està relacionat amb l'Holocaust, ja que era en general Blockfuhrer que va ser responsable de Sonderkommando que va executar el gasejament dels jueus i els "indesitjables" del Tercer Reich.
El rang va ser considerat l'equivalent al primer rang de les Waffen-SS d'aspirant a oficials de la SS-Junker.
# Vanga de Bernier

El vanga de Bernier (Oriolia bernieri) és un ocell de la família dels vàngids (Vangidae) i única espècie del gènere Oriolia I. Geoffroy Saint-Hilaire, 1838.

## Hàbitat i distribució

Habita els boscos de les terres baixes al nord-est de Madagascar.

## Referències

* ↑ «Vanga de Bernier». Cercaterm. TERMCAT, Centre de Terminologia. Rev. 04/03/2023(català)
* ↑ BirdLife International. «Bernier's Vanga. Oriolia bernieri». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Tàngara gorjablanca

La tàngara gorjablanca (Lanio leucothorax) és un ocell de la família dels tràupids (Thraupidae).

## Hàbitat i distribució

Habita la selva pluvial, a les terres baixes del Carib de l'est d'Hondures i est de Nicaragua, ambdues vessants de Costa Rica i oest de Panamà.

## Referències

* ↑ «Tàngara gorjablanca». Cercaterm. TERMCAT, Centre de Terminologia. Rev. 20/10/2022(català)
# Velika Píssarivka

Velika Píssarivka (en ucraïnès Велика Писарівка, en rus Великая Писаревка) és una vila de la província de Sumi, Ucraïna. El 2021 tenia 4.003 habitants. Es troba prop de la frontera amb Rússia, a la riba esquerra del riu Vorskla, tributari del Dnièper.

## Referències

* ↑ Великая Писаревка // Украинская Советская Энциклопедия. том 2. Киев, «Украинская Советская энциклопедия», 1979. стр.152
* ↑ Историческая информация о селе Большая Писаревка
* ↑ Великая Писаревка // Большая Советская Энциклопедия. / под ред. А. М. Прохорова. 3-е изд. том 4. М., «Советская энциклопедия», 1971. стр.404
# Tàngara ornada

La tàngara ornada (Thraupis ornata) és un ocell de la família dels tràupids (Thraupidae).

## Hàbitat i distribució

Habita boscos, clars, vegetació secundària, matolls i ciutats de les terres baixes del sud-est del Brasil.

## Referències

* ↑ «Tàngara ornada». Cercaterm. TERMCAT, Centre de Terminologia. Rev. 20/01/2023(català)
# Valencia Open 500 2011

El Torneig de València 2011, oficialment conegut com a Valencia Open 500 2011, és un esdeveniment de tennis masculí disputat sobre pista dura que pertany a les sèries 500 de l'ATP. La 17a edició del torneig es va celebrar entre el 29 i el 6 de novembre del 2011 a la Ciutat de les Arts i les Ciències de València, Espanya.
El català Marcel Granollers va guanyar el segon títol de la temporada i el més important dels tres de la seva carrera.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | D. Ferrer | 6 | 6 | |
| Q | V. Pospisil | 3 | 3 | | 1 | D. Ferrer | 6 | 6 | |
| Q | N. Mahut | | | | | N. Davidenko | 3 | 4 | |
| | N. Davidenko | w/o | | | | | | | | 1 | D. Ferrer | 5 | 6 | 3 |
| WC | J. Mónaco | 6 | 6 | | | | | | | WC | J. Mónaco | 7 | 1 | 6 |
| | F. Fognini | 3 | 1 | | WC | J. Mónaco | 6 | 6 | | | | | | |
| | J.C. Ferrero | 7 | 4 | 6 | | J.C. Ferrero | 3 | 3 | | | | | | |
| | A. Bogomolov, Jr. | 6$^3$ | 6 | 2 | | | | | | | | | | | WC | J. Mónaco | 2 | 6 | 6$^3$ |
| | M. Granollers | 3 | 6 | 7 | | | | | | | | | | | | M. Granollers | 6 | 4 | 7 |
| | M. Čilić | 6 | 3 | 5 | | M. Granollers | 7 | 3 | 6 | | | | | |
| | P. Andújar | 2 | 6⁵ | | 3 | G. Monfils | 6$^{12}$ | 6 | 4 | | | | | |
| 3 | G. Monfils | 6 | 7 | | | | | | | | M. Granollers | 6 | 7 | |
| 6 | J.M. del Potro | 6 | 6 | | | | | | | 6 | J.M. del Potro | 4 | 6$^4$ | |
| | K. Anderson | 4 | 4 | | 6 | J.M. del Potro | 6 | 7 | | | | | | |
| | S. Querrey | 7 | 6 | | | S. Querrey | 2 | 5 | |
| 2 | J-W. Tsonga | 6⁵ | 2 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Bob Bryan Mike Bryan | 6 | 6 | |
| | František Čermák Filip Polášek | 3 | 4 | | 1 | Bob Bryan Mike Bryan | 7 | 6 |
| 4 | Rohan Bopanna Aisam-ul-Haq Qureshi | 6 | 4 | [8] | | Marcelo Melo Bruno Soares | 6² | 1 |
| | Marcelo Melo Bruno Soares | 0 | 6 | [10] | | | | | 1 | Bob Bryan Mike Bryan | 6 | 7 |
| | Marcel Granollers M. López | 7 | 5 | [6] | | | | | | Eric Butorac Jean-Julien Rojer | 4 | 6⁹ |
| | Kevin Anderson John Isner | 5 | 7 | [10] | | Kevin Anderson John Isner | 6$^3$ | 6² |
| WC | Daniel Gimeno-Traver P. Riba | 6$^0$ | 5 | | | Eric Butorac Jean-Julien Rojer | 7 | 7 |
| | Eric Butorac Jean-Julien Rojer | 7 | 6 | | | | | |

## Enllaços externs

* Quadre individual masculí PDF
* Quadre doble masculí PDF
València / Mallorca :
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015 :
ATP World Tour 2011
< 2010
2012 > :
ATP World Tour Finals, Londres :
# Venancio González Valledor

Venancio González Valledor (mort a Madrid el 17 de desembre de 1867) fou un físic espanyol, acadèmic fundador de la Reial Acadèmia de Ciències Exactes, Físiques i Naturals
Deixeble del matemàtic Antonio Varas Portilla i del químic Andrés Alcón, es va doctorar en ciències naturals. Va treballar com a professor a l'Escola d'Enginyers de Camins, on fou deixe fins que el 1834 fou nomenat catedràtic de física a la Universitat Central de Madrid, en la que acabaria en 1857 com a degà de la Facultat de Ciències. Fou un dels 18 acadèmics fundadors de la Reial Acadèmia de Ciències Exactes, Físiques i Naturals designats per la reina Isabel II d'Espanya.
En 1841 va traduir del francès el Curso elemental de física de Nicolas Deguin. En 1850 va publicar amb Joaquín Avendaño Curso elemental de física por D. Venancio González Valledor ... y Elementos de geografía por D. Joaquín Avendaño: publicados con muy considerables adiciones sobre la historia de la física, meteorología, química, esplicación y uso del daguerreotipo, kaleidescopio y geografía de México ... i amb Juan Chávarri Programa de física y nociones de química (1847).

## Referències

* ↑ Necrològica Arxivat 2010-01-01 a Wayback Machine. per José Echegaray
* ↑ Antonio Moreno González. Una ciencia en cuarentena: sobre la física en la universidad y otras instituciones académicas. CSIC pàgines= p.65, 159 y 311.
* ↑ Biografia Arxivat 2016-04-16 a Wayback Machine. al web de la RAC
# Victor Wiklund

Victor Wiklund (Ånimskog, 1 de març de 1874 - Parròquia Johannes, 1 d'octubre de 1933) va ser un pianista i educador musical suec. Era germà d'Adolf Wiklund.
Wiklund va estudiar al Reial Conservatori de Música de 1891 a 1894 amb Joseph Dente. I Amb el temps va ser professor de piano a l'escola de música de Richard Andersson (1896-1904) que també havia estat un dels seus mestres i, al Conservatori de Música 1904-1933, des de 1918 com a professor. Fou director de l'Associació de Música d'Estocolm el 1915-1924.
Va ser elegit membre 530 de la Reial Acadèmia Musical el 24 de febrer de 1910 i va ser guardonat amb el "Litteris et Artibus" el 1920.

## Fonts

* Nyström, Pia; Kyhlberg-Boström Anna, Elmquist Anne-Marie (1996). Kungl. Musikaliska akademien: matrikel 1771-1995. Kungl. Musikaliska akademiens skriftserie, 0347-5158 ; 84 (2., rev. och utök. uppl.). Stockholm: Musikaliska akademien. Libris länk. ISBN 91-85428-99-X (inb.)

## Notes

* Sveriges dödbok, omnämnd som: 18740301 Wiklund, Victor, läst: 23 maj 2018, (Font de Wikidata)
* Norra begravningsplatsen.se, läs online, läst: 5 maj 2017, (Font de Wikidata)
* Sten nr 525 – Victor Wiklund, SvenskaGravar.se, läst: 5 maj 2017, (Font de Wikidata)
# Veronika Remenárová

Veronika Remenárová (Ružomberok, 16 de març de 1997) és una jugadora de bàsquet eslovaca.
Aler pívot, començà a jugar al MBK Ružomberok en categories de formació. Debutà amb el primer equip a la Lliga eslovaca, on jugà durant tres temporades (2012-15). L'estiu de 2015 fitxà pel KP Brno de la Lliga txeca amb el qual jugà durant sis temporades (2015-21) i competí a l'Eurocopa. La temporada 2021-22 jugà a la DBBL alemanya, primer amb l'Herner TC, amb el qual guanyà la Copa d'Alemanya (2022), i després amb el Rutronik Stars Keltern, proclamant-se campiona de lliga (2022-23). El juny de 2023 fitxà pel Cadí la Seu amb el qual guanyà una Lliga catalana (2023-24) i arribà als vuitens de final de l'Eurocopa.
Internacional amb la selecció eslovaca en categories de formació, competí als Campionat d'Europa sub-16 (2012, 2013), sub-18 (2015) i sub-20 (2015, 2016, 2017). Amb la selecció absoluta debutà el juny de 2017 i ha competit al Campionat d'Europa de 2017 i 2021.

## Referències

* ↑ Ballesteros, Xavi. «Remenárová, nova peça interior pel Cadí La Seu». L'Esportiu, 19-06-2023. [Consulta: 5 març 2024].
* ↑ «Odchod ještě odložila. Remenárová prodloužila smlouvu v KP Brno» (en txec). iDNES.cz, 19-06-2020. [Consulta: 5 març 2024].

## Enllaços externs

* Fitxa de Veronika Remenárová - Competiciones FEB
# Vasodilatació

La vasodilatació és la capacitat dels vasos sanguinis (artèries i venes) a dilatar-se segons els estímuls químics, físics o nerviosos que puguin rebre. Això produeix una disminució de la pressió arterial quan incideix en la xarxa arterial. És important en la termoregulació de l'organisme animal, en afectar la circulació perifèrica, així com en la regulació del flux sanguini a les àrees on l'organisme necessiti eventualment més oxigenació cel·lular.
Els fàrmacs que produeixen vasodilatació s'anomenen vasodilatadors.

## Referències

* ↑ «vasodilatació | enciclopèdia.cat». [Consulta: 4 novembre 2018].
# Vasoconstricció

La vasoconstricció és la constricció o estrenyiment d'un vas sanguini que es manifesta com una disminució del seu volum. Un vasoconstrictor és una substància o estímul ambiental que provoca vasoconstricció directament o indirectament. Molts vasoconstrictors actuen sobre receptors específics de la vasopressina o sobre adrenoreceptors. Els vasoconstrictors són també utilitzats clínicament per incrementar la pressió sanguínia o per reduir el flux sanguini localment.
La vasoconstricció a escala de la microvasculatura cutània fa que la pell adquireixi un to pàl·lid o blanquinós. Aquest pot ser el resultat de factors ambientals o psicològics com el fred o l'estrès.
L'efecte antagònic a la vasoconstricció és la vasodilatació.
# Viktor Pečovský

Viktor Pečovský, (Brezno, 24 de maig de 1983) és un futbolista eslovac. S'exerceix en posició de migcampista i actualment juga al MŠK Žilina que milita en la Superliga d'Eslovàquia.

## Internacional

Ha estat internacional amb la Selecció de futbol d'Eslovàquia en quinze ocasions, aconseguint un gol. Va debutar amb la selecció absoluta el 15 d'agost de 2012 en un partit amistós, celebrat en el TRE-FOR Park d'Odense, contra la Selecció de futbol de Dinamarca que va finalitzar 1-3 a favor dels visitants. Prèviament amb les categories inferiors va participar en el Campionat Europeu Sub-19 de 2002 en el qual Eslovàquia va acabar tercera.

### Gols com a internacional

| # | Data | Lloc | Rival | Gol | Resultat | Competició |
| 1 | 6-09-2013 | Bilino Polje, Zenica, Bòsnia i Hercegovina | Bòsnia i Hercegovina | 0-1 | 0-1 | Classificació d'UEFA per a la Copa Mundial de Futbol de 2014 |

## Clubs

| Club | País | Temporades |
| FK Dukla Banská Bystrica | Eslovàquia | 1999/00 a 2010/11 |
| MŠK Žilina | Eslovàquia | 2011/12- |

## Palmarès
### Campionats nacionals

| Títol | Club | País | Temporada |
| Superliga d'Eslovàquia (1) | MŠK Žilina | Eslovàquia | 2011/12 |
| Copa d'Eslovàquia (2) | FK Dukla Banská Bystrica / MŠK Žilina | Eslovàquia | 2004/05 i 2011/12 |

## Referències

* ↑ Fitxa del jugador

## Enllaços externs

* MŠK Žilina profile Arxivat 2016-08-10 a Wayback Machine. (eslovac)
* Viktor Pečovský, Fitxa a Soccerway
# Vicanita-(Ce)

La vicanita-(Ce) és un mineral de la classe dels silicats, que pertany al grup de la vicanita. Rep el seu nom del llac Vican, al Laci, Itàlia.

## Característiques

La vicanita-(Ce) és un silicat de fórmula química (Ca,Ce,La,Th)$_{15}$As$^{5+}$(As$^{3+}$$_{0,5}$,Na$_{0,5}$)Fe$^{3+}$Si₆B₄O$_{40}$F₇. Va ser aprovada com a espècie vàlida per l'Associació Mineralògica Internacional l'any 1991. Cristal·litza en el sistema trigonal. La seva duresa a l'escala de Mohs es troba entre 5,5 i 6.
Segons la classificació de Nickel-Strunz, la vicanita-(Ce) pertany a «09.AJ: Estructures de nesosilicats (tetraedres aïllats), amb triangles de BO₃ i/o B[4], tetraèdres de Be[4], compartint vèrtex amb SiO₄» juntament amb els següents minerals: grandidierita, ominelita, dumortierita, holtita, magnesiodumortierita, garrelsita, bakerita, datolita, gadolinita-(Ce), gadolinita-(Y), hingganita-(Ce), hingganita-(Y), hingganita-(Yb), homilita, melanocerita-(Ce), minasgeraisita-(Y), calcibeborosilita-(Y), stillwellita-(Ce), cappelenita-(Y), okanoganita-(Y), hundholmenita-(Y), prosxenkoïta-(Y) i jadarita.

## Formació i jaciments

Va ser descoberta a Tre Croci, Vetralla, al llac Vican, situat a la província de Viterbo, al Laci, Itàlia. Es tracta de l'únic indret on ha estat trobada aquesta espècie mineral.

## Referències

* ↑ «Vicanite-(Ce)» (en anglès). Mindat. [Consulta: 26 octubre 2017].
# Miren Gorrotxategi Azkune

Miren Gorrotxategi Azkune (Azpeitia, Guipúscoa, 1981) és una escriptora guipuscoana.
Llicenciada en traducció i diplomada en turisme, és professora de basc a l'educació secundària. Als 15-16 anys va guanyar el Premi Literari Urruzuno per a joves, organitzat pel Departament d'Ensenyament del Govern Basc.
El 5 d'octubre de 2016 va publicar la novel·la 33 ezkil ("33 campanes"), després d'obtenir l'any 2015 el Premi Augustin Zubikarai. A més, el novembre de 2020 s'ha estrenat la pel·lícula Hil Kanpaiak, basada en aquesta novel·la. La pel·lícula és una adaptació lliure de la novel·la. Ha estat dirigida per Imanol Rayok, un thriller negre protagonitzat per Itziar Ituño, Eneko Sagardoi i Yon Gonzalez. Es va presentar en el festival Donostia 68.
El gener de 2021 va publicar la seva segona novel·la Sotoan gordeak. Aquest treball ha estat fruit de la beca (H)ilbeltza, que va resultar guanyadora: l'Ajuntament de Baztan, amb la col·laboració de l'associació (H)ilbeltza i l'editorial Txalaparta, amb l'objectiu de difondre la literatura negra basca i traduir al basc la literatura negra del món.
En la convocatòria del 2021 de la beca, Mirin Gorrotxategi és membre del jurat al costat de Garazi Arrula (Txalaparta) i Joseba Otondo (Ajuntament de Baztan).
Recentment ha admès que no té previst tornar a participar en una competició, tot i que ha continuat creant.

## Llibres

* 33 ezkil (33 campanes) (2016), Elkar). 200 pàgines ISBN 978-84-9027-591-7
* Sotoan Gordeak (Emmagatzemat al soterrani). (2021, Txalaparta) 224 pàgines ISBN 978-84-18252-35-8

## Referències

* ↑ Mendiguren Elizegi, Xabier: "Miren Gorrotxategi", Hegats. Euskal Idazleen Elkartearen Literatur Aldizkaria, 54. zk. (2016), 82-85 or.

## Enllaços externs

* Miren Gorrotxategi al web de l'Associació d'Escriptors Bascos
* Miren Gorrotxategi al Zubitegian literaturaren (en basc)
# Dearborn (Michigan)

Dearborn és una ciutat ubicada al Comtat de Wayne, Michigan, Estats Units d'Amèrica. Té 98.153 habitants segons el cens del 2010 i amb una densitat de 1549,7 per quilòmetre quadrat. Es troba a la zona metropolitana de Detroit, i a uns 140 quilòmetres per carretera de la capital de l'estat, Lansing. L'actual alcalde és John B. O'Reilly, Jr. Dearborn se la coneix per ser la ciutat on va néixer Henry Ford, creador de la Ford Motor Company.

## Referències

* ↑ (anglès) «Dearborn (city) QuickFacts Arxivat 2014-01-04 a Wayback Machine.». Oficina del Cens dels Estats Units. [Consulta: 29/11/2011.]
* ↑ Hutchison, Craig; Rising, Kimberly. Dearborn, Michigan (en anglès). Arcadia Publishing, 2002, p.81. ISBN 0738523070.

## Enllaços externs

* Ciutat de Dearborn (anglès)
* Cambra de Comerç de Dearborn Arxivat 2006-10-07 a Wayback Machine. (anglès)
# Els Bellots

Els Bellots és una masia del municipi de Terrassa (Vallès Occidental) protegida com a bé cultural d'interès local.

## Descripció

Masia de planta rectangular. Consta de planta baixa, pis i graner. La coberta és a dos vessants. Façana principal a migdia, paral·lela al carener i de composició simètrica centrada pel portal d'accés, en arc de mig punt adovellat, i pel balcó de perfilat gòtic amb barana de ferro forjat, flanquejat per dues finestres amb filigrana gòtica. Al graner s'obren obertures de ventilació d'arc rebaixat formant una galeria. La part superior de la façana presenta ràfec. L'obra és de paredat comú i estucat però, molt malmès. Hi ha afegits d'habitacions en ambdós costats.

## Referències

* ↑ «Masia els Bellots». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 juliol 2015].